**TABEL COMPARATIV**

**Ordin pentru modificarea OMCIN nr. 2515/2018 privind stabilirea cuantumului tarifelor pentru emiterea avizelor de specialitate pentru intervențiile asupra imobilelor aflate în zonele de protecție ale monumentelor istorice și în zonele construite protejate**

|  |  |  |
| --- | --- | --- |
|  | **TEXT ÎN VIGOARE** | **PROPUNERI DE MODIFICARE** |
|  | **Titlu**  **Ordin privind stabilirea cuantumului tarifelor pentru emiterea avizelor de specialitate necesare pentru intervenţiile asupra imobilelor aflate în zonele de protecţie a monumentelor istorice şi în zonele construite protejate** | **Ordin privind stabilirea cuantumului tarifelor pentru emiterea avizelor de specialitate necesare pentru intervenţiile şi/sau lucrările** **asupra monumentelor istorice din categoria ansamblu şi sit, a imobilelor situate în zonele de protecţie a monumentelor istorice şi în zonele construite protejate sau care au valoare arhitecturală sau istorică deosebită, stabilită prin documentaţii de urbanism aprobate, precum şi acorduri, potrivit prevederilor legale** |
|  | **Art. 1**  **(1)**Tariful pentru eliberarea avizelor de specialitate necesare pentru intervenţiile asupra imobilelor aflate în zonele de protecţie a monumentelor istorice şi în zonele construite protejate este de 3 lei/m2 suprafaţă desfăşurată, pentru toate categoriile de lucrări de intervenţii, indiferent de beneficiar, finalitatea sau destinaţia imobilului, şi nu poate depăşi 15.000 lei.  **(2)**Tarifele se percep doar pentru emiterea avizelor necesare autorizării executării lucrărilor de construcţii, o singură dată, pentru aceeaşi autorizaţie, indiferent de numărul fazelor de execuţie. | **Articolul 1 va avea următorul cuprins:**  **Art.1**  **„(1)** Tariful pentru eliberarea avizelor de specialitate necesare pentru intervenţiile **şi/sau lucrările** asupra **monumentelor istorice din categoria ansamblu şi sit,** a imobilelor situate în zonele de protecţie a monumentelor istorice şi în zonele construite protejate **sau care au valoare arhitecturală sau istorică deosebită, stabilită prin documentaţii de urbanism aprobate, precum şi acorduri**, **potrivit prevederilor legale** este de 3 lei/m2 suprafaţă desfăşurată, pentru toate categoriile de lucrări de intervenţii, indiferent de beneficiar, finalitatea sau destinaţia imobilului, şi nu poate depăşi 15.000 lei.  **(2)** Tarifele se percep doar pentru emiterea avizelor necesare autorizării executării lucrărilor de construcţii, o singură dată, pentru aceeaşi autorizaţie, indiferent de numărul fazelor de execuţie.  **(3)** Prin excepţie de la alin. (1) pentru emiterea avizelor de specialitate aferente proiectelor de lucrări publice, indiferent dacă acestea vizează construcţii noi sau intervenţii asupra construcţiilor existente, nu se percep taxe, sau tarife de analiză, tarife de consultanţă sau altele asemenea.” |
|  | Art. 2  (1) Suprafaţa care stă la baza calculului tarifelor prevăzute la art. 1 este cea precizată în documentaţia prezentată spre avizare, întocmită şi asumată conform prevederilor legale în vigoare, astfel:  a)aria desfăşurată a construcţiei care urmează a fi edificată, respectiv desfiinţată;  b)parte din aria nivelului afectat de intervenţie, în cazul construcţiilor existente;  c)parte din suprafaţa parcelei afectate de intervenţie, în cazul amenajărilor.  (2) Aria desfăşurată este suma ariei tuturor nivelurilor.  (3) Aria nivelului se calculează conform prevederilor în vigoare.  (4) Aria nivelului se măsoară la 1 m deasupra pardoselii finite. În aria nivelului se cuprind şi ariile nivelurilor intermediare sau anexe interioare sau exterioare cum sunt:  a)ariile teraselor circulabile pentru diferite funcţiuni;  b)ariile balcoanelor interioare (în cazul teatrelor, cinematografelor, aulelor sau ale altor săli similare);  c)ariile subpantelor;  d)ariile balcoanelor şi logiilor;  e)ariile porticelor de circulaţie şi gangurilor de trecere, dacă acestea nu au înălţimea mai mare decât a unui etaj, se consideră aferente numai primului nivel deservit;  f)aria coridoarelor exterioare;  g)aria scărilor exterioare de acces între niveluri intră în calculul ariei nivelului deservit;  h)aria încăperilor cu înălţime liberă mai mare de 1,80 m (de exemplu, subsol, încăperile motoarelor de ascensor, pompe etc., părţi ieşite şi închise pentru iluminatul subsolurilor, încăperi la mansarde etc.);  i)aria rampelor exterioare şi a scărilor de acces de la magazii, depozite etc.;  j)aria aferentă lucarnelor în cazul mansardelor, dacă înălţimea este mai mare de 1,80 m.  (5) În aria nivelului nu se cuprind:  a)copertinele cu suprafeţe mai mici de 4 m2 şi adâncimea mai mică de 2 m, profilele ornamentale şi cornişele;  b)învelitoarele, terasele necirculabile (rezultate din retragere) de peste nivelul imediat inferior;  c)golurile mai mari de 4 m2, fiecare în parte numai la curţi de lumină şi curţi englezeşti;  **[C:\Users\Admin\sintact 4.0\cache\Legislatie\m.gif](file:///C:\Users\Admin\sintact%204.0\cache\Legislatie\temp394308\00194903.HTML)**d)ariile care nu intră în aria construită:  (i)rezalitele cu aria mai mică de 0,4 m2 şi nişele cu aria mai mare de 0,4 m2;  (ii)treptele exterioare şi terasele neacoperite;  (iii)ariile curţilor interioare, ale curţilor exterioare de lumină sau de acces (denumite în mod curent curţi englezeşti) mai mari de 4 m2;  e)aria aferentă lucarnelor în cazul mansardelor, dacă înălţimea este mai mică de 1,80 m.  (6) Prin excepţie de la prevederile alin. (1), în cazul construcţiilor existente care suferă intervenţii exclusiv asupra anvelopantei clădirii, aşa cum este aceasta definită la art. 4 lit. d) din Legea nr. [153/2011](file:///C:\Users\Admin\sintact%204.0\cache\Legislatie\temp394308\00141422.htm) privind măsuri de creştere a calităţii arhitectural-ambientale a clădirilor, cu modificările şi completările ulterioare, suprafaţa care stă la baza calculului tarifelor prevăzute la art. 1 este aria elevaţiilor şi/sau învelitorii, după caz, afectată de intervenţie, calculată fără luarea în calcul a ariilor prevăzute la alin. (5) lit. a), c)- e).  (7) Atunci când suprafeţele intervenţiilor supuse avizării nu sunt clar precizate în documentaţia prezentată spre avizare, la solicitarea emitentului avizului de specialitate se vor depune completările necesare, care să indice suprafeţele care stau la baza calculului tarifului. | *Nemodificat.* |
|  | Art. 3  (1)Tarifele se percep, indiferent de emitentul avizului, de către serviciile publice deconcentrate ale Ministerului Culturii şi Identităţii Naţionale, la care se depun solicitările de avize, precum şi contestaţiile, care verifică şi analizează conţinutul documentaţiei, în a căror rază teritorială se află imobilul. Eliberarea avizelor se face doar în baza dovezii achitării tarifului.  (2)Veniturile obţinute din încasarea tarifelor stabilite prin prezentul ordin se gestionează în regim extrabugetar de către instituţia care le percepe, potrivit prevederilor Hotărârii Guvernului nr. [387/2003](file:///C:\Users\Admin\sintact%204.0\cache\Legislatie\temp394308\00063052.htm) privind înfiinţarea pe lângă Ministerul Culturii şi Cultelor, direcţiile pentru cultură, culte şi patrimoniul cultural naţional judeţene, respectiv a municipiului Bucureşti, şi Administraţia Fondului Cultural Naţional a unor activităţi finanţate integral din venituri proprii, cu modificările şi completările ulterioare. | *Nemodificat.* |
|  | Art. 4  (1)Prezentul ordin se publică în Monitorul Oficial al României, Partea I, şi intră în vigoare în termen de 30 de zile de la data publicării.  (2)Cuantumul tarifelor pentru emiterea avizelor de specialitate, care au fost solicitate înainte de data intrării în vigoare a prezentului ordin, se stabileşte potrivit dispoziţiilor Ordinului ministrului culturii şi patrimoniului naţional nr. [2.664/2010](file:///C:\Users\Admin\sintact%204.0\cache\Legislatie\temp394308\00136294.htm) privind stabilirea cuantumului tarifelor pentru eliberarea avizelor de specialitate necesare autorizării lucrărilor de construire sau de desfiinţare pentru imobilele aflate în zona de protecţie a monumentelor istorice şi în zonele construite protejate, pentru care nu există regulamente de construcţie avizate.  (3)La data intrării în vigoare a prezentului ordin, Ordinul ministrului culturii şi patrimoniului naţional nr. [2.664/2010](file:///C:\Users\Admin\sintact%204.0\cache\Legislatie\temp394308\00136294.htm) privind stabilirea cuantumului tarifelor pentru eliberarea avizelor de specialitate necesare autorizării lucrărilor de construire sau de desfiinţare pentru imobilele aflate în zona de protecţie a monumentelor istorice şi în zonele construite protejate, pentru care nu există regulamente de construcţie avizate, publicat în Monitorul Oficial al României, Partea I, nr. 805 din 2 decembrie 2010, se abrogă |  |